കോവിഡാനന്തര ചികിത്സ: സര്ക്കാര് ആശുപത്രികളില് പണം ഈടാക്കാനുള്ള തീരുമാനം ജനങ്ങളോടുള്ള വെല്ലുവിളി കെ.എസ് ഷാന് കോഴിക്കോട്: കോവിഡാനന്തര ചികിത്സക്ക് സര്ക്കാര് ആശുപത്രികളില് പണം ഈടാക്കാനുള്ള സംസ്ഥാന സര്ക്കാര് തീരുമാനം ജനങ്ങളോടുള്ള വെല്ലുവിളിയാണെന്ന് എസ്.ഡി.പി.ഐ സംസ്ഥാന സെക്രട്ടറി കെ.എസ് ഷാന്. കോവിഡ്് പ്രതിരോധത്തിന്റെ മറവില് നാനാതുറകളില് നിന്നും ഫണ്ട് ശേഖരിച്ച് മഹാവ്യാധിയെ പോലും ലാഭക്കച്ചവടമാക്കി മാറ്റുന്ന ഇടതു സര്ക്കാര് സംസ്ഥാനത്തെ ജനങ്ങളെ പല രീതിയിലും കൊള്ളയടിക്കുകയാണെന്നും, എപിഎല് വിഭാഗത്തിന് സര്ക്കാര് ആശുപത്രികളിലെ വാര്ഡില് 750 രൂപയും, ഐസിയു വെന്റിലേറ്ററില് 2000 രൂപയും, എച്ച്ഡിയു 1250 രൂപയും, ഐസിയു 1500 രൂപ എന്നിങ്ങനെയും ഈടാക്കുമെന്ന് സര്ക്കാര് ഉത്തരവിറക്കിയിരിക്കുകയാണെന്നും അദ്ധേഹം പറഞ്ഞു. തുടരെത്തുടരെയുണ്ടായ പ്രളയവും ഒന്നും രണ്ടും ഘട്ട കോവിഡ് വ്യാപനത്തെത്തുടര്ന്നുണ്ടായ ലോക്ഡൗണും എപിഎല്, ബിപിഎല് വ്യത്യാസമില്ലാതെ സംസ്ഥാനത്തെ ജനജീവിതം ദുസ്സഹമാക്കിയിരിക്കുകയാണെന്നും, ലൈറ്റ്, ആന്റ് സൗണ്ട്, കാറ്ററിങ്, ടൂറിസം അനുബന്ധ ബിസിനസ് ഉള്പ്പെടെയുള്ള മേഖലകളില് ജോലി ചെയ്തിരുന്നവര് മുഴുപ്പട്ടിണിയിലും കടക്കെണിയിലുമാണെന്നും, കടബാധ്യത മൂലം ആത്മഹത്യ ചെയ്ുന്നയവരുടെ എണ്ണം സംസ്ഥാനത്ത് വര്ധിക്കുകയാണെന്നും, നിത്യ വൃത്തിക്കു പോലും ഗതിയില്ലാതായവര് രോഗ ചികില്സയ്ക്ക് സര്ക്കാര് ആശുപത്രിയില് പോലും പണം മുടക്കേണ്ട അവസ്ഥ വന്നാല് അത് സംസ്ഥാനത്ത് അതിഭീകരമായ സാമൂഹിക പ്രതിസന്ധി സൃഷ്ടിക്കുമെന്നും അദ്ധേഹം കൂട്ടിച്ചേര്ത്തു. കേരളത്തിലെ സാധാരണക്കാരുടെ ചികിത്സ്ക്ക് സര്ക്കാര് ആശുപത്രിയില് പോലും തുക നല്കണമെങ്കില് എന്തിനാണ് ഇത്തരത്തില് പണപ്പിരിവിനു മാത്രമായി ഒരു സര്ക്കാറെന്നും,രോഗികളെ കൊള്ളയടിക്കാന് സ്വകാര്യ അശുപത്രിയ്ക്ക്് അനുവാദം നല്കുന്നതാണ് സര്ക്കാരിന്റെ പുതിയ ഉത്തരവെന്നും കോവിഡാനന്തര ചികിത്സക്ക് സര്ക്കാര് ആശുപത്രികളില് പണം ഈടാക്കാനുള്ള സംസ്ഥാന സര്ക്കാര് തീരുമാനം അടിയന്തരമായി പിന്വലിക്കണമെന്നും കെ.എസ് ഷാന് ആവശ്യപ്പെട്ടു.